સ્કોટને તેના ગ્રેજ્યુએશનનાં દિવસે જ તેની ગર્લફ્રેન્ડ ડમ્પ કરીને ચાલી જાય છે . અને આ બાજુ ગુસ્સામાં ને ગુસ્સામાં સ્કોટ તેના જર્મનીમાં રહેતા ચેટ ફ્રેન્ડ “માઈક” ( Mike ) સાથે બધા જ સંબંધો કાપી નાખે છે કે જેની સાથે તેને ખુબ જ ભળતું હોય છે . . . પણ , અચાનક તેને ખબર પડે છે કે તે Mike નામનો છોકરો નહિ પણ Mieke નામની સુંદર છોકરી હોય છે !!! અને તે સાથે જ તે પોતાના મિત્ર કુપર સાથે જર્મની જવા નીકળે છે , પણ તેમને માત્ર લંડન સુધીની જ ફ્લાઈટ મળે છે . ત્યાંથી આગળ કોઈ રીતે પહોંચી જવાશે તેવું વિચારીને તેઓ લંડન પહોચે છે , અને ત્યાં તેઓને મળે છે બે જોડિયા ભાઈ બહેન કે જેઓ તેની જ કોલેજમાં હતા અને તે બંને તે જોડિયા ભાઈ બહેનની ખુબ મજાક ઉડાવતા હતા . . . અને હવે શરુ થાય છે , ચારે લોકોની યુરોટ્રીપ . . . લંડનથી જર્મની સુધીની . . . કે જે ભરપુર હોય છે . . . મજાક / મસ્તી / ભૂલો – ભયાનક ભૂલો અને ધબધબાટીથી 🙂